+KorporatiefMeer oor die ATKV+LidmaatskapSo doen ons ons dingVoordeleLidmaatskap-adresveranderingLidmaatskap-aansoekvorm+TydskrifteTaalgenootHoezit!Die Smous NuusbriefAksentBesturende direkteur ATKV-groep aan die woordKultuurprojekte+ATKV-oordeATKV-BuffelspoortATKV-DrakensvilleEiland-SpaATKV-Goudini SpaATKV-HartenbosATKV-Klein-KaribaATKV-NataliaSoek 'n TakVakatureDokumenteNuusGaleryKontak ons+TaalMeer oor taal+ProjekteAfrikaans-in-SowetoAfrikaanse OlimpiadeDebat: HoërskoleKinderboektoekenningsKuier-GedigtekompetisieLeesprojek (kompetisie)LeeskringeMoedertaalonderrigRedenaarsSpelathonTalethonUniversiteitedebatSkitter in Afrikaans-werkswinkelsBelangrike datumsInskrywingsMeertaligheidTaalerfenisTaalregte-TALIG nuusbriefUitslaeVriende van AfrikaansDokumenteNuusGaleryArgief-KunsteMeer oor kunste-Projekte+JeugprojekteAnimatoApplousATKV-RAPPORT KorekompetisieDebatHandevatJeugberaadJeugleiersimposiumKomposisiekompetisieLeierskapsontwikkelingRedenaarsTienertoneelUniversiteitedebatUniversiteitesêr+ErfenisprojekteCrescendoLiedjieslypskoolOesfeesRieldans-Feeste & ProduksiesMediaveertjiesWoordveertjiesMuziqMuziqantoFilmverseUS WoordfeesKKNKSuidoosterfeesInnibosGrahamstad KunstefeesVrystaat KunstefeeskykNET SilwerskermfeesAardklopPostmatriekUitslaeInskrywingsvormsBelangrike datumsNuttige skakelsDokumenteNuusGaleryArgief+GemeenskapMeer oor takkeSoek 'n TakAbbAsorgAlgemene jaarvergaderingHandevatDokumenteNuusGaleryArgief+OnderwysMeer oor onderwysOnderwysmonitorStandpunte+ProjekteOnderwyskonferensieSterskoleWêreldonderwysersdag+Opleiding en ontwikkelingOuersSBLSBSOnderwysersSekretariële en administratiewe opleidingLeerdersDokumenteNuusGaleryArgief
Filmverse Kunste > Projekte > Feeste & Produksies > Filmverse
OOR DIE PROJEK Die ATKV se suksesvolle digkuns-animasieprojek, Filmverse, word voortgesit met die première van Filmverse 2 by die kykNET Silwerskermfees einde-Augustus vanjaar. Die eindproduk is weer 'n DVD, maar die nuwe produksie is meertalig en spog met vier alternatiewe klankbane om van te kies: Afrikaans, Engels, Zoeloe of Sesotho. Filmverse het plaaslik drie nominasies ontvang vir Beste Visuele Kunste Aanbieding, en individuele films is gekeur om te vertoon by van die mees invloedryke internasionale animasiefeeste, onder andere KROK in Rusland; die Anecy fees in Frankryk; Klik in Amsterdam en die Monstra Animasiefees in Lisabon. Die Weimar PoetryFilm-fees in Duitsland het ook pas aangekondig dat Charles Badenhorst se film, wat gegrond is op Adam Small se gedig, What abou' de lô, die groot jurieprys verower het. Dit is die eerste keer wat Afrikaanse animasiefilms by hierdie toonaangewende feeste ingesluit is. Diek Grobler is weer die artistieke regisseur van Filmverse 2, en 'n nuwe seleksie van 12 gedigte word aangepak vir die opvolgproduksie. Gedigte van ons ouer digters word ingesluit (Elizabeth Eybers, DJ Opperman, Boerneef en TT Cloete) asook die werk van jonger digters (Nathan Trantraal, Andries Bezuidenhout en Ronelda Kamfer). Die werk van Joan Hambidge, Johann de Lange, Jeanne Goosen, Marlise Joubert en Heilna du Plooy is ook deel van Filmverse 2. Na afloop van die première by die kykNET Silwerskermfees op 26 Augustus, is Filmverse 2 te siene by Die Tuin van Digters by die Breytenbach Sentrum in Wellington (17 en 18 September), die Aardklop Kunstefees, asook by al die nasionale kunstefeeste deur die loop van 2017. Navrae kan gerig word aan:
Nita Cronjé: nitac@atkv.org.za of 011 919 9087, of Hannelie van Schalkwyk: hanneliev@atkv.org.za of 011 919 9012, vir DVD-aankope en -bestellings.
AMPTELIKE BEKENDSTELLING VAN FILMVERSE Amptelike bekendstelling van Filmverse
Afrikaanse poësie kry vroeg volgende maand ŉ besonder vindingryke hupstoot met die bekendstelling vanFilmverse, ŉ digkuns-animasieprojek wat die ATKV aangepak het in samewerking met Fopspeen Moving Pictures.
Dié projek, kompleet met ŉ DVD waarop 12 gedigte in animasie verbeeld word, word op die Clover Aardklop Nasionale Kunstefees in Potchefstroom met ŉ uitstalling bekendgestel. Dié fees duur van 7 tot 11 Oktober.
Volgens Nita Cronjé, die uitvoerende vervaardiger en ook die ATKV se bestuurder: feeste en produksies, is die oogmerk met Filmverse om leerders ŉ nuttige hulpmiddel in die hand te gee om Afrikaanse gedigte ontsluit te kry en om tegelykertyd onderwysers se onderrigtaak te vergemaklik. Maar daarmee saam wil Filmverseook die animasiebedryf in Suid-Afrika bevorder.
Twaalf Afrikaanse gedigte, geskryf deur digters, van NP Van Wyk Louw tot Ronelda Kamfer, is gekies vir dié projek.
Dit was Diek Grobler, artistieke regisseur van die projek en een van die kreatiewe kragte agter Fopspeen Moving Pictures, se jarelange droom om sodanige forum te skep vir animasiekunstenaars om prente te maak waarin die fokus op dié kunsvorm val.
Vir elk van die 12 gedigte is ŉ animasiekunstenaar, in sommige gevalle meer as een, aangewys nadat Grobler onder meer op sosiale media animeerders genooi het om by die projek betrokke te raak.
Die gedigte en animeerders is ‘Vroegherfs’ (NP Van Wyk Louw) deur Wessel en Jac Hamman; ‘Bitterbessie dagbreek’ (Ingrid Jonker) deur Roger en Dewald van der Merwe; ‘Finis’ (Lina Spies) deur Michele Nigrini; ‘Jy vra my hoe my eerste soen was’ (Danie Marais) deur katty vandenberghe, Anni Snyman en Eugenie Grobler; ‘Belydenis van ’n studentedigter’ (Loftus Marais) deur Rudolph Boonzaaier; ‘Visioen van ’n lessenaar’ (Antjie Krog) deur Sunieda Kelber en Fabian Wargau; ‘Die skedel lag al huil die gesig’ (Wilma Stockenström) deur Crowther Lindeque; ‘What abou' de lô’ (Adam Small) deur Charles Badenhorst; ‘Last Grave at Dimbaza’ (Fanie Olivier) deur Stefanie de Beer; ‘’n Gewone blou Maandagoggend’ (Ronelda Kamfer) deur Naomi van Niekerk en Arnaud van Vliet; ‘Timotei Sjampoo’ (Gert Vlok Nel) deur Janhendrik Burger en Berdene du Toit; en ‘Ek sal sterf en na my vader gaan’ (Breyten Breytenbach) deur Diek Grobler. Die Filmverse-span beplan om die projek ook volgende jaar bekend te stel op die US Woordfees en die Absa KKNK in Oudtshoorn, maar om ook blootstelling in die buiteland te kry.
Individuele animasieprente sal ingeskryf word vir internasionale animasiefeeste en daar is ŉ plan om die hele program, tesame met soortgelyke projekte uit Nederland, België en Estland oor die verband tussen digkuns en animasie, aan feeste voor te lê. Die Filmverse-DVD kos R100 en kan bestel word by Hannelie van Schalkwyk by 011 919 9012 of stuur e-pos na hanneliev@atkv.org.za.
Kyk gerus na die lokfilm: